जिदानले गरे रियलको प्रशंसा
जिनेदिन जिदानले रियल म्याड्रिडका खेलाडीको शारीरिक र मानसिक स्तर अहिले उत्कृष्ट रहेको  दाबी गरेका छन् । उनले कोरोना भाइरस संक्रमणको महामारीबीच खुल्न लागेको स्पेनी फुटबलमा आफ्नो टिमले उपाधि जित्नका लागि सबै खाले प्रयास गर्ने पनि बताए ।
म्याड्रिड — जिनेदिन जिदानले रियल म्याड्रिडका खेलाडीको शारीरिक र मानसिक स्तर अहिले उत्कृष्ट रहेको दाबी गरेका छन् । उनले कोरोना भाइरस संक्रमणको महामारीबीच खुल्न लागेको स्पेनी फुटबलमा आफ्नो टिमले उपाधि जित्नका लागि सबै खाले प्रयास गर्ने पनि बताए ।उनले भनेका छन्, ‘सबै खेलाडीले घरमा रहेका बेला पनि नियमित अभ्यास गरेका थिए । त्यसैले अहिले लयमा आउन खासै समय लागेन् । यो टिमको उच्च प्रदर्शनका लागि निकै महत्त्वपूर्ण सावित हुनेछ ।’स्पेनी ला लिगामा रियल दुई अंकले बार्सिलोना पछाडि दोस्रो स्थानमा छ । यस्तै १२ पल्टको युरोपेली च्याम्पियन्स लिग विजेता रियल क्वाटरफाइनलको पहिलो लेगमा पनि म्यानचेस्टर सिटीविरुद्ध पछाडि रहेको स्थितिमा छ ।जिदानले बुधबार स्पेनी मिडियासँग टिमको प्रशिक्षणका क्रममा भनेका छन्, ‘सबै खेलाडीले निकै मिहिनेत गरेका छन् र यसले पनि प्रस्ट पार्छ, उनीहरू फुटबललाई कति धेरै मन पराउँछन् भनेर ।’